ผลเลือกตั้งต้นปีหน้า ตอบโจทย์ พ้นกับดักวิกฤติ : ไม่ปรับค่านิยม แพ้ทั้งประเทศ
ปรากฏการณ์น้ำยังอยู่ในสถานการณ์น่าเป็นห่วง,อิทธิพลจากพายุเบบินคาและลมมรสุมตะวันตกเฉียงใต้ ทำฝนตกหนัก ปริมาณน้ำล้นเขื่อนแก่งกระจานไหลเข้าท่วมตัวเมืองเพชรบุรี น้ำล้นสปิลเวย์เขื่อนวชิราลงกรณ จ่อท่วมกาญจนบุรี ภาคเหนือจังหวัดเชียงราย เชียงใหม่ เจอน้ำป่าซัดถนนขาด หลายจังหวัดภาคอีสานต้องเผชิญภาวะแม่น้ำโขงล้นตลิ่ง,ประชาชนต้องขนของหนีน้ำท่วมอ่วมกันไปทุกภาค,เป็นภารกิจฉุกเฉินเฉพาะหน้าที่รัฐบาลภายใต้การนำของ นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. ต้องระดมสรรพกำลังทุกภาคส่วนในการช่วยเหลือประชาชนผู้ประสบภัย,รวมถึงการเตรียมรับความเสียหายทางเศรษฐกิจที่จะตามมาจากผลของภัยธรรมชาติ,ตัดฉากไปที่บรรยากาศทางการเมือง ตามท้องเรื่องที่ 5 เสือ คณะกรรมการการเลือกตั้งชุดใหม่ โชว์ ตุ๊กตา กำหนดปฏิทินเลือกตั้งแบบลงวัน ว. เวลา น.,ล็อกคิวเข้าคูหากาบัตรในวันที่ 24 กุมภาพันธ์ 2562,ยกระดับความชัดเจนขึ้นมาอีกขั้นหนึ่ง ถึงแม้จะมีเสียงจากฝ่ายความมั่นคง คสช.ออกมาแจกแจงเพิ่มเติมการโชว์ปฏิทินเลือกตั้งของ กกต.ต้องขึ้นอยู่กับปัจจัยแวดล้อมด้วย,โดยเฉพาะประเทศต้องสงบถึงจะปล่อยไฟเขียวได้,อย่างไรก็ตาม ประเมินจากท่าที พล.อ.ประยุทธ์ ที่แบะท่าพร้อมใช้อำนาจหัวหน้า คสช.ตามมาตรา 44 แก้ข้อกฎหมายเกี่ยวกับการทำไพรมารีโหวตเพื่อให้ทันการเลือกตั้ง,ส่งมาเมื่อไหร่พร้อมเซ็นให้ทันที,รวมถึงการปลดล็อกคำสั่ง คสช.เพื่อให้พรรคการเมืองเคลื่อนไหวทำกิจกรรมได้ ที่ล่าสุดนายวิษณุ เครืองาม รองนายกฯ ฝ่ายกฎหมาย ได้เปิด 6 ประเด็นที่ คสช.จะผ่อนกฎเหล็ก,1.พรรคการเมืองจัดประชุมใหญ่เพื่อรับสมัครสมาชิกเพิ่มเติมได้ 2.ให้ความเห็นเรื่องแบ่งเขตเลือกตั้งได้ 3.ดำเนินการเกี่ยวกับไพรมารีโหวตได้ 4.ตั้งกรรมการสรรหาผู้สมัครรับเลือกตั้งได้ 5.ติดต่อประสานงานกับสมาชิกพรรคได้,ส่วนข้อสุดท้าย เนติบริกร ยัง กั๊ก ไว้เป็นปริศนา,ขณะที่ บิ๊กเจี๊ยบ พล.อ.เฉลิมชัย สิทธิสาท ผบ.ทบ.ในฐานะเลขาธิการ คสช. ยืนยันทุกอย่างจะชัดเจนในเดือนกันยายน ตามเงื่อนไขเวลาที่ล้อกันพอดีกับจังหวะที่ พล.อ.ประยุทธ์นัดประกาศความชัดเจน,เฉลยเส้นทางการ ตีตั๋วต่อ ในเกมเลือกตั้ง,ทั้งหมดทั้งปวง โดยท่าทีของหัวหน้า คสช.ในการแก้ปมไพรมารีโหวต เงื่อนเวลาปลดล็อกการเมือง ประกอบกับการโชว์ตุ๊กตาของ กกต.,มันล้วนอยู่ในโหมดของการเดินหน้าไปสู่การเลือกตั้ง,ในจังหวะที่นักการเมืองอาชีพทุกป้อมค่ายรีบชิงแห่ ตุ๊กตา ของ กกต.กดดันมัดคอ คสช. พร้อมๆกับขยับออกสตาร์ตกันล่วงหน้า,ตามกระแสข่าววงในบรรดาป้อมค่ายเก่ากำลัง ก่อเตา ปะทุศึกภายใน,โฟกัสไปที่พรรคเพื่อไทย ศึกชิง นอมินีภาค 3,ตามท้องเรื่อง เจ๊หน่อย คุณหญิงสุดารัตน์ เกยุราพันธุ์ เจ้าแม่เมืองกรุง ยังลุ้นธงของ นายหญิง บ้านจันทร์ส่องหล้า ไปวัดกำลังกับทีมน้องสาวของ นายใหญ่ ดูไบ,เดิมพันการดำรงอยู่ของตระกูลชินและยี่ห้อ ทักษิณ ชินวัตร,ขณะที่ฝั่งประชาธิปัตย์ ก็จ่อระเบิดศึกโค่นเก้าอี้ เดอะมาร์ค นายอภิสิทธิ์ เวชชาชีวะ หัวหน้าพรรค ที่กลายเป็นปมปัญหา ดีลอำนาจ ตามบทบาทการแสดงจุดยืนที่เสี่ยงตกขบวนอำนาจ,พลาดโอกาสทองตามสถานะ ตัวแปร สำคัญ,อีกจุดที่เคลื่อนตัวแรงแบบเงียบๆก็คือค่ายภูมิใจไทย ตามสถานการณ์ที่ เสี่ยหนู นายอนุทิน ชาญวีรกูล หัวหน้าพรรค เดินสายจีบอดีต ส.ส.ในภาคอีสาน ทาบทามอดีต ส.ส.ภาคกลาง,โชว์พลังเจ้าสัว ปั๊ม ยี่ห้อซิโนไทย หนีเงาของ เนวิน ชิดชอบ,ปั่นตัวเลขเป็น แต้มต่อรอง กับการเกาะขบวนไปต่อกับ นายกฯลุงตู่ หรือจับพลัดจับผลูมองไปได้ถึงการเป็น ตาอยู่ ในสถานการณ์ที่ หิมะถล่ม แบบที่ นายใหญ่ ฟันธงพรรคเพื่อไทยชนะแบบแลนด์สไลด์,ยี่ห้อเดิม พรรคเก่า มีต้นทุนหน้าตักแล้ว,ขณะที่ป้อมค่ายใหม่ จุดไฮไลต์คือพรรคอนาคตใหม่ที่หวือหวาในช่วงออกตัวแรกๆ ตามยุทธศาสตร์การตลาด ไพร่หมื่นล้าน นายธนาธร จึงรุ่งเรืองกิจ หัวหน้าพรรค ถอดแบบโมเดลมาจากยุคไทยรักไทย ทักษิณตาดูดาวเท้าติดดิน โดนใจคนรุ่นใหม่,กดไลค์ กดแชร์กันวูบวาบ โพลคะแนนขึ้นมาติดอันดับต้นๆ,แต่พักหลังเงียบไป ตามจังหวะการเคลื่อนไหวที่ไปติดเงี่ยงกฎหมาย โดยเฉพาะการใช้จุดแข็งสไตล์คนรุ่นใหม่ในโลกโซเชียลมีเดีย ส่อโดนคดีจากการไลฟ์สดโจมตี คสช.,ประกอบกับภาพเชิงซ้อนเป็นค่ายสำรองของ ทักษิณ ผนวกกับ จุดดำ ที่ ไพร่หมื่นล้าน สลัดไม่หลุดคือภาพของนิติราษฎร์ หมิ่นเหม่ ม.112,ทำให้ความร้อนแรงของ ธนาธร ลดลงตามแรงเสียดทาน,และตามสถานการณ์ พรรคที่โดนล็อกเป้าจับตามากที่สุดหนีไม่พ้นค่าย พลังประชารัฐ,ภายใต้ปรากฏการณ์แบบที่ยังไม่มีการเปิดตัวอย่างเป็นทางการ แต่คนครึ่งค่อนประเทศเข้าใจตรงกันหมดแล้ว พรรคชื่อพ้องกับโครงการยุทธศาสตร์ของรัฐบาล ลุงตู่,คือพรรคหลักที่เป็นฐานสนับสนุน พล.อ.ประยุทธ์ เป็นนายกรัฐมนตรีต่อหลังเลือกตั้ง,ตามจังหวะการขับเคลื่อนจึงตกเป็นเป้าสายตา โดยเฉพาะสถานการณ์ภายใต้การขับเคลื่อนของกลุ่มสามมิตร ที่มีนายสุริยะ จึงรุ่งเรืองกิจ อดีตเลขาธิการพรรคไทยรักไทย กับนายสมศักดิ์ เทพสุทิน แกนนำกลุ่มมัชฌิมา ที่ประกาศชัดสนับสนุน นายกฯลุงตู่ เป็นผู้นำต่ออีกสมัย,พร้อมกับการเดินสายรวบรวมกำลังพลอดีตผู้แทนราษฎรชื่อดัง ระดับแกนนำเกรดเอในจังหวัดภาคอีสาน ไม่เว้นแม้แต่การดึงแกนนำมวลชนเสื้อแดง นปช.มาเป็นแนวร่วม,ท่ามกลางเสียงโวยวายของนักการเมือง พรรคเพื่อไทย ค่ายประชาธิปัตย์ ยี่ห้อภูมิใจไทย ฯลฯ,ประจานดักทางยุทธการ ดูด ดักคอพรรคหนุนทหาร,ลามถึง คสช.โดนโจมตีว่า ให้ท้ายกลุ่มสามมิตร แต่ปิดกั้นโอกาสค่ายการเมืองอื่น,โดนย้อนศรย้อนคอหอย ทีม ลุงตู่ กลืนไม่เข้าคายไม่ออกเหมือนกัน,ทั้งนี้ทั้งนั้น จากท่าทีของ พล.อ.ประยุทธ์ ฝ่ายความมั่นคง คสช. จังหวะการขยับของป้อมค่ายการเมือง ทั้งพรรคเก่า พรรคใหม่ ที่ล้อกับการเปิดตุ๊กตาเลือกตั้งลงวัน ว. เวลา น. ของ กกต.ชุดใหม่,เร้ากระแสโหมดเลือกตั้งกระชั้นเข้ามาทุกที,มันล้วนแล้วแต่เกี่ยวโยงโดยตรงกับเกมอำนาจหลังเลือกตั้ง,ตามรูปการณ์ต่างฝ่ายต่างแพ้ไม่ได้,แน่นอน การเลือกตั้งตามรัฐธรรมนูญใหม่ที่บังคับใช้มาเกือบ 2 ปี ย่อมมีความสำคัญ,แต่นั่นไม่ยังสำคัญเท่ากับผลการเลือกตั้งที่ออกมา,เพราะมันคือเดิมพันอันยิ่งใหญ่ ที่ไม่ใช่เดิมพันของ พล.อ.ประยุทธ์ ไม่ใช่เดิมพันของ ทักษิณ ไม่ใช่เดิมพันของพรรคเพื่อไทย ไม่ใช่เดิมพันของพรรคพลังประชารัฐ,ไม่ใช่เดิมพันของทหาร ไม่ใช่เดิมพันของนักการเมือง,แต่มันคือเดิมพันของประเทศชาติและประชาชนคนไทย,ผลเลือกตั้งที่ออกมาจะเป็นคำตอบว่า การเมืองไทยจะพ้นปากเหววิกฤติขัดแย้งหรือไม่,กับรูปการณ์ที่ยังนัวเนียๆ วนอยู่กับวงจรอุบาทว์เก่าๆ,นักการเมืองน้ำเน่า ยังมีราคาค่างวด ประชาชนคนต่างจังหวัดยังถูกผูกไว้กับผู้นำท้องถิ่น ระบบหัวคะแนนที่โน้มน้าวจนถึงการใช้อำนาจสั่งให้เลือกผู้สมัคร ส.ส.ที่ซื้อเสียง ใช้อามิสสินจ้าง,นโยบาย เสี่ยสั่งลุย ลด แลก แจกแถมฟรี ยังมีผลต่อคะแนนเสียง,ผู้แทนฯวนอยู่กับนักการเมืองหน้าเดิมๆ ตระกูลเก่าๆ,นั่นเท่ากับเปิดทางพวกที่เคยก่อวิกฤติ กลับมาก่อม็อบตีกันลากการเมืองลงเหวซ้ำแล้วซ้ำเล่า,ประเทศไทยเสียเวลา เว้นวรรค ประชาธิปไตยจากการเลือกตั้งมา 4–5 ปี รัฐบาล คสช.ภายใต้การนำของ ลุงตู่ ที่ใช้อำนาจพิเศษสะกดไฟความขัดแย้ง ทำบ้านเมืองสงบพักใหญ่,สุดท้ายปฏิวัติเสียของซ้ำซาก,การเดินหน้าพัฒนาการเศรษฐกิจจากติดลบขึ้นมาติดลมบน โจทย์โคตรยากที่นายสมคิด จาตุศรีพิทักษ์ รองนายกฯ กัปตันทีมเศรษฐกิจ ปักหมุดผุดสารพัดเมกะโปรเจกต์ ระเบียงเศรษฐกิจภาคตะวันออก ระเบียงเศรษฐกิจภาคใต้ รถไฟความเร็วสูงเชื่อม 3 สนามบิน รถไฟความเร็วสูง รถไฟฟ้าในกรุงเทพฯ ปริมณฑล วางโครงสร้างพื้นฐานคมนาคม ปั้นไทยแลนด์ 4.0 รองรับระบบเศรษฐกิจโลก,ดันตัวเลขจีดีพี การส่งออก ความมั่นใจนักลงทุนที่ฟื้นกลับมา,มีหวังเจอวิกฤติการเมืองฉุดลงเหวพังหมด,เรื่องของเรื่อง อนาคตก็อยู่ที่ประชาชนคนไทยกำหนดเอง ถ้าไม่ปรับค่านิยมในการเลือกตั้ง,แพ้กันทั้งประเทศ โทษใครไม่ได้เลย.,ทีมการเมือง
เป็นภารกิจฉุกเฉินเฉพาะหน้าที่รัฐบาลภายใต้การนำของ นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. ต้องระดมสรรพกำลังทุกภาคส่วนในการช่วยเหลือประชาชนผู้ประสบภัย
ประยุทธ์ จันทร์โอชา,ทีมการเมือง,วิเคราะห์การเมือง,เลือกตั้ง,เมกะโปรเจกต์